24 Yesu byo afuminenga ku nzubo ya Lesa, baana banji ba bwanga baishile kwi aye amba bamumweshe bishimikwa bya nzubo ya Lesa.2 Aye wibakumbwile’mba: “Nanchi kechi mubena kwibimona bino bintu byonse nenyi? Kine nemwambila namba, kafwako jibwe jikashala pa jibwe jikwabo jo bakabula kutaya panshi ne.”+3 Byo aikele pa Mutumba wa Maolivi, baana ba bwanga baishile kwi aye ku mbaji ne kumushikisha’mba: “Tubuulai, bino bintu bikamweka ñanyi kimye, kabiji kiyukilo kya kwikalapo kwenu*+ ne kya mpelo ya buno bwikalo kyo kyepi?”*+4 Yesu wibakumbwile’mba: “Jimukai kuchina’mba muntu wakemutwala mungi,+5 mambo bantu bavula bakeya mu jizhina jami ne kwamba’mba, ‘Amiwa yami Kilishitu,’ kabiji bakatwala bavula mungi.+6 Mukomvwanga makondo ne nkuwa ya makondo. Kechi mwafwainwa kwakamwa ne, mambo bino bintu byafwainwa kumweka, mpelo saka ikyangye kufika.+7 “Mambo kisaka kikalukuka kisaka kikwabo ne bufumu bukalukuka bufumu bukwabo,+ kabiji kukekala bipowe bya nzala+ ne bitentanshi kuku ne kuku.+8 Bino bintu byonse yo ntatwilo ya bisanso.9 “Bantu bakemumanyika+ ne kwimwipaya,+ kabiji bakemushikwa ku bisaka byonse bya bantu na mambo a jizhina jami.+10 Kabiji bavula bakasha lwitabilo ne kwisolola bene na bene ne kwishikwa bene na bene.11 Bangauzhi ba bubela bavula bakeya kabiji bakatwala bavula mungi;+12 kabiji na mambo a kuvujilako kwa bubi, butemwe bwa bavula bukakepa.13 Pakuba awa ukachinchika* kufika ne ku mpelo, ye ukapuluka.+14 Kabiji ano mambo awama a Bufumu bakeasapwila pano pa ntanda ponse kwikala bukamonyi ku bisaka byonse bya bantu,+ apa bino mpelo ikafike.15 “Onkao mambo, byo mukamona kya bunya kileta lonaiko kyaambilepo ngauzhi Danyela kyaimana mwazhila+ (awa utanga akayuke mo kyatala),16 kepo aba bonse baji mu Yudea bakatendeke kunyemena ku mitumba.+17 Muntu uji pa musemi wa nzubo kange akekile kuya na kusenda bintu byanji mu nzubo ne,18 kabiji muntu uji mu bujimi kange akabwele na kusenda kivwalo kyanji kya peulu ne.19 Kikatamina bingi banabakazhi bakekala na memi ne boba bakamishanga baana mu oa moba!20 Lombainga kuba’mba kunyema kwenu kechi kukekale mu kimye kya mashika nangwa pa juba ja Sabado ne;21 mambo kukekala malwa akatampe,+ akyangye kumwekapo kala kufumatu ku ntendekelo ya pano pa ntanda kufika ne buji lelo, kabiji kechi akamwekapo jibiji ne.+22 Kabiji aa moba umvwe bakabule kwiakepeshako, kafwako muntu ukapuluka ne; bino na mambo a basalwa aa moba bakeakepeshako.+23 “Kabiji umvwe muntu wimwambila’mba, ‘Monai! Kilishitu uno,’+ nangwa’mba, ‘Awa uji kokwa!’ kange muketabile ne.+24 Mambo Bakilishitu ba bubela ne bangauzhi ba bubela+ bakeya ne kuba biyukilo bikatampe ne bya kukumya kuba’mba batwale bantu mungi,+ inge kyakonsheka ne boba basalwa pamo.25 Umvwai! nemujimwina jimo.26 Umvwe bantu bemwambila’mba, ‘Uji mu kiselebwa,’ kange mukayeko ne; Nangwa’mba, ‘Uji mu bibamba bya mukachi,’ kange mukaswe ne.+27 Byonkatu kubesha kwa mvula byo kubeshesha ku musela ne kumwekela ku muzhika, ne kwikalapo* kwa Mwana muntu byo byo kukekala.+28 Konse kuji mibiji ya bafwa, ne bampungu ko ko bakakonkena.+29 “Malwa a mu oa moba inge apwa, juba jikaluka ke mfishi+ ne ñondo naye kechi ukasamisha kyeya ne, kabiji tubangabanga tukapona mwiulu ne bintu bya mwiulu biji na bulume bikatenkena.+30 Kepo kiyukilo kya Mwana muntu kikamweka mwiulu, ne mikoka yonse ya bantu ikala pano pa ntanda ikatama miteto,+ kabiji ikamona Mwana muntu+ saka eya mu makumbi a mwiulu na bulume ne na lukumo lukatampe.+31 Kabiji ukatuma bamalaika banji na kuvuma kukatampe kwa ntolompita, ne abo bakakonkanya pamo basalwa banji kufuma ku luvula luna lwa ntanda ne konse kwapela jiulu.+32 “Pano funjilaiko ku kino kishimpi kya kichi kya mukuyu: Umvwe misampi yakyo yatendeka kukoma ne kusapuka mabuula, muyuka’mba mayoo aji pepi.+33 Byonkabyo, ne anweba umvwe mwamona bino bintu byonse, yukai’mba Mwana muntu ujitu pepi, ponka pa bibelo.+34 Kine nemwambila namba, kino kisemi kechi kikapita ne, poso bino bintu byonse bikamweke.35 Jiulu ne ntanda bikapita, pakuba byambo byami kechi bikapita ne.+36 “Pa mambo a joja juba ne kimye kafwako wayuka ne,+ nangwatu bamalaika ba mwiulu, nangwatu Mwana, kana bene Batata.+37 Byonkatu byo kyajinga mu moba a kwa Nowa,+ byo byo kikekala ne pa kwikalapo* kwa Mwana muntu.+38 Mambo mu oa moba Muyulo saka akyangye kwiya, bantu bajiilenga ne kutoma, basongwelenga ne kusongolwa, kufikatu ne kimye Nowa kyo atwelele mu bwato,+39 kabiji kechi bateleko muchima ne, kufikatu ne kimye Muyulo kyo aishile ne kwibalobeshatu bonse shata,+ bino byo byo kikekala ne pa kwikalapo kwa Mwana muntu.40 Banabalume babiji bakekala mu bujimi; umo bakamusenda, mukwabo bakamusha.41 Banabakazhi babiji bakapelanga pa mpelo; umo bakamusenda, mukwabo bakamusha.+42 Onkao mambo, labainga ne kukenkenta, mambo kechi mwayuka juba Nkambo yenu jo akeshilamo ne.+43 “Kabiji yukai kino amba: Umvwe mwina nzubo wayukile kilo* kyaishijilepo ngivi,+ inge walabilenga ne kukenkenta kabiji inge kechi walekele ngivi watwela mu nzubo ne.+44 Byonkabyo, ne anweba inengezhezhai jimo,+ mambo Mwana muntu ukeya pa kimye kyo mwabula kuketekela.45 “Nanchi kalume wa kishinka kabiji wa maana ye ñanyi, nkambo yanji ye atongwele kutalanga pa ba mu nzubo yanji amba ebapenga kajo pa kimye kyafwainwa?+46 Watokwa awa kalume umvwe pa kwiya nkambo yanji wamutaana na kuba bino!+47 Kine nemwambila namba, ukamutongola kutalanga pa bintu byanji byonse.48 “Bino umvwe awa kalume watama waamba mu muchima wanji amba, ‘nkambo yami wabanda,’+49 kabiji watatula kupuma bakalume bakwabo, kaje ne kutoma na bitomi,50 nkambo wa yewa kalume ukeya pa juba jo abula kuketekela ne pa kimye kyo abula kuyuka,+51 kabiji ukamukabisha bingi ne kumutaya ku mpunzha kuji bakamfutumfutu. Akwa ko ko akekala na kujila ne kushenka ku meno.+
bem_Latn